Al 1787, Hamilton servia com assembleista del Comtat de Nova York en la Legislatura de l'Estat de Nova York i va ser escollit com a delegat per la Convenció Constitucional pel seu sogre Philip Schuyler. Tot i que Hamilton havia estat líder en la demanda d'una nova Convenció Constitucional, la seva influència directa en la mateixa Convenció era prou limitada. La facció del governador George Clinton en la legislatura de Nova York escollí dos altres delegats, John Lansing Jr. i Robert Yates, i tots dos s'oposaven a l'objectiu de Hamilton d'un govern nacional robust. Així doncs, sempre que els altres dos membres de la delegació de Nova York fossin presents, decidien el vot de Nova York, i s'asseguraven que no hi havia cap alteració major dels Articles de la Confederació.